ΑΠΟΦΑΣΕΙΣ
Αριθ. 42353/Ζ1
Διευκολύνσεις στις μετακινήσεις με τα μέσα μαζικής μεταφοράς των φοιτητών των Ανώτατων Εκ-
παιδευτικών Ιδρυμάτων και των καταρτιζόμενων
των Δημοσίων Ινστιτούτων Επαγγελματικής Κατάρτισης (Ι.Ε.Κ.) αρμοδιότητας Υ.ΠΑΙ.Θ. .
ΟΙ ΥΠΟΥΡΓΟΙ
ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
ΚΑΙ ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Την παρ. 1 του άρθρου 86 του ν. 4530/2018 «Ρυθμίσεις θεμάτων μεταφορών και άλλες διατάξεις» (Α’ 59)
όπως τροποποιήθηκε και ισχύει με το άρθρο 225 του
ν. 4823/2021 (Α’ 136).
2. Τον ν. 4763/2020 «Εθνικό Σύστημα Επαγγελματικής Εκπαίδευσης, Κατάρτισης και Δια Βίου Μάθησης,
ενσωμάτωση στην ελληνική νομοθεσία της Οδηγίας (ΕΕ)
2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο
αναλογικότητας πριν από τη θέσπιση νέας νομοθετικής
κατοχύρωσης των επαγγελμάτων (ΕΕ L 173), κύρωση
της Συμφωνίας μεταξύ της Κυβέρνησης της Ελληνικής
Δημοκρατίας και της Κυβέρνησης της Ομοσπονδιακής
Δημοκρατίας της Γερμανίας για το Ελληνογερμανικό
Ίδρυμα Νεολαίας και άλλες διατάξεις» (Α’ 254).
3. Την παρ. 4 του άρθρου 284 του ν. 4957/2022 «Νέοι
ορίζοντες στα Ανώτατα Εκπαιδευτικά Ιδρύματα: ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
4. Τον ν. 3432/2006 «Δομή και λειτουργία της Εκκλησιαστικής Εκπαίδευσης» (Α’ 14).
5. Τα άρθρα 3, 4 και 6 του Κανονισμού 1370/2007 του
Ευρωπαϊκού Κοινοβουλίου και του Συμβουλίου της 23ης
Οκτωβρίου 2007 για τις δημόσιες σιδηροδρομικές και
οδικές μεταφορές και την κατάργηση των Κανονισμών
του Συμβουλίου (ΕΟΚ) 1191/1969 και (ΕΟΚ) 1107/1970
(L 315/13-12-2007).
6. Το άρθρο 11 του ν. 3891/2010 «Αναδιάρθρωση,
εξυγίανση και ανάπτυξη του ομίλου ΟΣΕ και της ΤΡΑΙΝΟΣΕ και άλλες διατάξεις για το σιδηροδρομικό τομέα»
(Α’ 188).
7. Το άρθρο 4 του ν. 3920/2011 για την «Εξυγίανση,
αναδιάρθρωση και ανάπτυξη των αστικών συγκοινωνιών Περιφέρειας Αττικής και άλλες διατάξεις» (Α’ 33).
8. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
9. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
10. Το π.δ. 2/2021«Διορισμός Υπουργών, Αναπληρωτών Υπουργών και Υφυπουργών» (Α’ 2).
11. Το π.δ. 18/2018 «Οργανισμός του Υπουργείου Παιδείας και Θρησκευμάτων» (Α’ 31).
12. Του π.δ. 147/2017 «Οργανισμός του Υπουργείου
Οικονομίας και Ανάπτυξης» (Α’ 192).
13. Το π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151).
14. Την υπό στοιχεία Υ70/30-10-2020 απόφαση του
Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών, Θεόδωρο Σκυλακάκη».
(Β’ 4805).
15. Την υπό στοιχεία 169/Υ1/08.01.2021 κοινή απόφαση
του Πρωθυπουργού και της Υπουργού Παιδείας και Θρησκευμάτων «Ανάθεση αρμοδιοτήτων στον Υφυπουργό
Παιδείας και Θρησκευμάτων, Ευάγγελο Συρίγο» (Β’ 33).
16. Την υπό στοιχεία Υ1/02-03-2023 απόφαση του
Πρωθυπουργού «Ανάθεση αρμοδιοτήτων στον Υπουργό
Επικρατείας, Γεώργιο Γεραπετρίτη» (Β’ 1181).
17. Την υπ’ αρ. 102555/02-04-2023 κοινή απόφαση του
Πρωθυπουργού και του Υπουργού Επικρατείας, με θέμα
«Ανάθεση αρμοδιοτήτων στον Υφυπουργό Υποδομών
και Μεταφορών, Μιχαήλ Παπαδόπουλο» (Β’ 2133).
18. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’  98),
όπως διατηρήθηκε σε ισχύ με την παρ. 22 του άρθρου
119 του ν. 4622/2019 (Α’ 133), καθώς και το π.δ. 113/2010
«Ανάληψη υποχρεώσεων από τους διατάκτες» (Α’ 194).
19. Την υπό στοιχεία Φ.5/114196/Β3/4-10-2011 κοινή
υπουργική απόφαση «Διευκολύνσεις στις μετακινήσεις
με τα μέσα μαζικής μεταφοράς των φοιτητών των Α.Ε.Ι.»
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Απριλίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 2487
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2487/18.04.2023
(Β’ 2234), όπως τροποποιήθηκε με την υπό στοιχεία
Φ.593259/Β3/13-8-2012 (Β’ 2377) όμοιά της.
20. Την υπό στοιχεία 127000/Ζ1/12-10-2021 κοινή
υπουργική απόφαση «Διευκολύνσεις στις μετακινήσεις με τα μέσα μαζικής μεταφοράς των φοιτητών των
Ανώτατων Εκπαιδευτικών Ιδρυμάτων και των καταρτιζόμενων των Δημοσίων Ινστιτούτων Επαγγελματικής
Κατάρτισης (Ι.Ε.Κ.)» (Β’ 4715).
21. Την υπό στοιχεία Κ5/160259/08-12-2021 απόφαση του Γενικού Γραμματέα Επαγγελματικής Εκπαίδευ-
σης, Κατάρτισης, Δια Βίου Μάθησης και Νεολαίας του
Υπουργείου Παιδείας και Θρησκευμάτων «Κανονισμός
Λειτουργίας Ινστιτούτων Επαγγελματικής Κατάρτισης
(Ι.Ε.Κ.) που υπάγονται στη Γενική Γραμματεία Επαγγελματικής Εκπαίδευσης, Κατάρτισης, Δια Βίου Μάθησης και
Νεολαίας (Γ.Γ.Ε.Ε.Κ.Δ.Β.Μ.&Ν.) του Υπουργείου Παιδείας
και Θρησκευμάτων» (Β’ 5837).
22. Την υπό στοιχεία Φ.1/Γ/256/42150/Β1/10-04-2023
εισήγηση της Γενικής Διεύθυνσης Οικονομικών Υπηρεσιών του Υπουργείου Παιδείας και Θρησκευμάτων,
σύμφωνα με την οποία από την έκδοση της παρούσας
απόφασης δεν προκαλείται δαπάνη σε βάρος του προϋπολογισμού του Υ.ΠΑΙ.Θ., αποφασίζουμε:
Άρθρο 1
Δικαιούχοι
1. Για τη διευκόλυνση των μετακινήσεων των φοιτητών
των Ανώτατων Εκπαιδευτικών Ιδρυμάτων (Α.Ε.Ι.), και των
καταρτιζόμενων των δημοσίων Ινστιτούτων Επαγγελματικής Κατάρτισης (Ι.Ε.Κ.) αρμοδιότητας Υ.ΠΑΙ.Θ., χορηγείται
δελτίο ειδικού εισιτηρίου υπό τους όρους της παρούσας.
2. Με τη δημοσίευση της παρούσας δικαιούχοι δελτίου ειδικού εισιτηρίου είναι, ανεξαρτήτως του χρονικού
σημείου εισαγωγής τους, αποκλειστικά και μόνο:
α) Οι φοιτητές των Α.Ε.Ι. πλήρους φοίτησης του πρώτου κύκλου σπουδών, που δεν είναι ήδη κάτοχοι πτυχίου
Α.Ε.Ι., για όσα ακαδημαϊκά έτη απαιτούνται για τη λήψη
πτυχίου σύμφωνα με το ενδεικτικό πρόγραμμα σπουδών
προσαυξημένα κατά δύο (2) ακαδημαϊκά έτη.
β) Οι φοιτητές των Α.Ε.Ι. μερικής φοίτησης του πρώτου
κύκλου σπουδών, που δεν είναι ήδη κάτοχοι πτυχίου
Α.Ε.Ι., για διπλάσια ακαδημαϊκά έτη από όσα απαιτούνται
για τη λήψη πτυχίου σύμφωνα με το ενδεικτικό πρόγραμμα σπουδών.
γ) Οι φοιτητές των Α.Ε.Ι. του δεύτερου κύκλου σπουδών, που δεν είναι ήδη κάτοχοι μεταπτυχιακού τίτλου,
για όσα ημερολογιακά έτη διαρκεί η φοίτησή τους σύμφωνα με το εκάστοτε ενδεικτικό πρόγραμμα δεύτερου
κύκλου σπουδών.
δ) Οι φοιτητές των Α.Ε.Ι. του τρίτου κύκλου σπουδών,
που δεν είναι ήδη κάτοχοι διδακτορικού τίτλου, για πέντε
(5) ημερολογιακά έτη από την ημερομηνία εγγραφής
τους.
ε) Οι φοιτητές - πολίτες κρατών μελών της Ευρωπαϊκής
Ένωσης και τρίτων κρατών, οι οποίοι σπουδάζουν σε ημεδαπό ΑΕΙ στα πλαίσια του προγράμματος κινητικότητας
της Ευρωπαϊκής Ένωσης «Erasmus», για όσο χρόνο διαρκεί η φοίτησή τους στο ημεδαπό ΑΕΙ. στ) Οι καταρτιζό-
μενοι των δημοσίων Ι.Ε.Κ. αρμοδιότητας Υ.ΠΑΙ.Θ., που α)
Έχουν ηλικία έως 22 ετών και β) δεν εμπίπτουν σε κάποια
άλλη κατηγορία που παρέχει δικαίωμα μετακίνησης με
μειωμένο εισιτήριο ή με πλήρη απαλλαγή, για την οποία
να είναι σε ισχύ ανάλογη κοινή υπουργική απόφαση.
3. Για τους πρωτοετείς φοιτητές και τους καταρτιζόμενους των δημοσίων Ι.Ε.Κ. αρμοδιότητας Υ.ΠΑΙ.Θ., και
μέχρι την ολοκλήρωση των διαδικασιών χορήγησης του
δελτίου ειδικού εισιτηρίου θα γίνονται δεκτά μέχρι 30
Νοεμβρίου κάθε έτους:
α) Για τους πρωτοετείς φοιτητές, η εκτύπωση της ηλεκτρονικής αίτησης προεγγραφής ή Βεβαίωση Εγγραφής
στο οικείο Εκπαιδευτικό ίδρυμα.
β) Για τους καταρτιζόμενους των δημοσίων Ι.Ε.Κ. αρμοδιότητας Υ.ΠΑΙ.Θ., Βεβαίωση Εγγραφής ή Βεβαίωση
Φοίτησης (Σπουδών) από την οικεία Εκπαιδευτική δομή.
Μετά την παρέλευση της 30ης Νοεμβρίου εκάστου
έτους, για την χορήγηση δελτίου ειδικού εισιτηρίου γίνεται δεκτή για τους καταρτιζόμενους των δημοσίων Ι.Ε.Κ.
αρμοδιότητας Υ.ΠΑΙ.Θ., η Βεβαίωση Φοίτησης (Σπουδών)
από την οικεία Εκπαιδευτική δομή ή, εφόσον έχει εκδοθεί, η ταυτότητα καταρτιζόμενου.
Άρθρο 2
Ανώτατα όρια κομίστρου
Το δελτίο ειδικού εισιτηρίου χορηγεί το δικαίωμα καταβολής κομίστρου:
1. Στους δικαιούχους των εδαφίων α,β,γ,δ,ε της παρ. 2
του άρθρου 1 λαμβάνοντας ως κοινωνικό κριτήριο τη
φοιτητική ιδιότητα, υπολογιζόμενου ποσοστιαία επί των
εκάστοτε ισχυουσών τιμών εισιτηρίου και καρτών απεριόριστων διαδρομών των αστικών και υπεραστικών,
οδικών και σιδηροδρομικών συγκοινωνιών των μετακινούμενων εντός της Επικράτειας με μέσα μαζικής με-
ταφοράς. Τα ανώτατα όρια κομίστρου των δικαιούχων
δελτίου ειδικού εισιτηρίου διαμορφώνονται ως εξής:
α) Στο 50% κατ’ ανώτατο όριο επί της τιμής του κανονικού κομίστρου στις αστικές συγκοινωνίες της πόλης
που εδρεύει το τμήμα που φοιτά ο δικαιούχος.
β) Στο 75% κατ’ ανώτατο όριο επί της τιμής του κανονικού κομίστρου στις αστικές συγκοινωνίες της υπόλοιπης
Χώρας.
γ) Στο 50% κατ’ ανώτατο όριο επί της τιμής του κανονικού κομίστρου στις οδικές υπεραστικές συγκοινωνίες
που συνδέουν την έδρα του τμήματος που φοιτά ο δικαιούχος με τον τόπο μόνιμης κατοικίας του.
δ) Στο 75% κατ’ ανώτατο όριο επί της τιμής του κανονικού κομίστρου στις υπόλοιπες οδικές υπεραστικές
συγκοινωνίες της Χώρας.
ε) Στο 50% κατ’ ανώτατο όριο επί της τιμής του κανονικού κομίστρου στις σιδηροδρομικές συγκοινωνίες που
συνδέουν την έδρα του τμήματος που φοιτά ο δικαιούχος με τον τόπο μόνιμης κατοικίας του. Η έκπτωση ισχύει
και για την περίπτωση κατά την οποία η σιδηροδρομική
συγκοινωνία αποτελεί μέρος της συνολικής διαδρομής
που συνδέει την έδρα του τμήματος με τον τόπο μόνιμης
κατοικίας του φοιτητή.
στ) Στο 75% κατ’ ανώτατο όριο επί της τιμής του κανονικού κομίστρου στις υπόλοιπες σιδηροδρομικές συ-
γκοινωνίες της Χώρας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2487/18.04.2023
2. Στους δικαιούχους του εδαφίου στ. της παρ. 2 του
άρθρου 1 λαμβάνοντας ως κοινωνικό κριτήριο την
ιδιότητα του καταρτιζόμενου των δημοσίων Ινστιτούτων Επαγγελματικής Κατάρτισης (Ι.Ε.Κ.), αρμοδιότητας
Υ.ΠΑΙ.Θ., υπολογιζόμενου ποσοστιαία επί των εκάστοτε
ισχυουσών τιμών εισιτηρίου και καρτών απεριόριστων
διαδρομών των αστικών και υπεραστικών, οδικών και
σιδηροδρομικών συγκοινωνιών των μετακινούμενων
εντός της Επικράτειας με μέσα μαζικής μεταφοράς. Τα
ανώτατα όρια κομίστρου των δικαιούχων δελτίου ειδικού εισιτηρίου διαμορφώνονται ως εξής:
α) Στο 50% κατ’ ανώτατο όριο επί της τιμής του κανονικού κομίστρου στις αστικές συγκοινωνίες της πόλης
όπου φοιτά ο καταρτιζόμενος.
β) Στο 75% κατ’ ανώτατο όριο επί της τιμής του κανονικού κομίστρου στις αστικές συγκοινωνίες της υπόλοιπης
Χώρας.
γ) Στο 50% κατ’ ανώτατο όριο επί της τιμής του κανονικού κομίστρου στις οδικές υπεραστικές συγκοινωνίες
ανάμεσα στην πόλη όπου φοιτά ο καταρτιζόμενος και
τον τόπο μόνιμης κατοικίας του.
δ) Στο 75% κατ’ ανώτατο όριο επί της τιμής του κανονικού κομίστρου στις υπόλοιπες οδικές υπεραστικές
συγκοινωνίες της Χώρας.
ε) Στο 50% κατ’ ανώτατο όριο επί της τιμής του κανονικού κομίστρου στις σιδηροδρομικές συγκοινωνίες
που συνδέουν την πόλη όπου φοιτά ο καταρτιζόμενος
και τον τόπο μόνιμης κατοικίας του.
Η ως άνω αναγραφόμενη έκπτωση, ισχύει και για την
περίπτωση κατά την οποία η σιδηροδρομική συγκοινωνία αποτελεί μέρος της συνολικής διαδρομής που
συνδέει την έδρα του τμήματος με τον τόπο μόνιμης
κατοικίας του καταρτιζόμενου.
στ) Στο 75% κατ’ ανώτατο όριο επί της τιμής του κανονικού κομίστρου στις υπόλοιπες σιδηροδρομικές συ-
γκοινωνίες της Χώρας.
Άρθρο 3
Διάρκεια - διακοπή
ισχύος του μειωμένου εισιτηρίου
1. α) Το δικαίωμα μειωμένου εισιτηρίου ισχύει για όλο
το έτος από 1η Σεπτεμβρίου έως 31 Αυγούστου και ως το
χρονικό σημείο που ο φοιτητής θα καταστεί πτυχιούχος
ή θα απωλέσει με οποιονδήποτε τρόπο τη φοιτητική του
ιδιότητα για οποιονδήποτε λόγο.
β) Το δικαίωμα μειωμένου εισιτηρίου για τον καταρτιζόμενο των δημοσίων Ι.Ε.Κ. αρμοδιότητας Υ.ΠΑΙ.Θ. ισχύει
από 1η Σεπτεμβρίου έως 31η Αυγούστου των εκπαιδευτικών ετών που περιλαμβάνουν τα τέσσερα (4) εξάμηνα
φοίτησης καθώς και το εξάμηνο φοίτησης πρακτικής
άσκησης, και μέχρι να αποκτήσει την Βεβαίωση Επαγγελματικής Κατάρτισης (Β.Ε.Κ.) ή την απώλεια της ιδιότητας
του καταρτιζόμενου για οποιοδήποτε λόγο.
2. Το δικαίωμα στο ανώτατο όριο κομίστρου διακόπτεται όταν ο δικαιούχος:
α) Στρατευθεί και για όσο διάστημα διαρκεί η στράτευσή του ή
β) αναστείλει ή διακόψει τις σπουδές του ή
γ) συμπληρώσει το ανώτατο όριο διάρκειας της παροχής μειωμένου κομίστρου σύμφωνα με το άρθρο 1.
Άρθρο 4
Λοιπές διατάξεις
1. Από τη δημοσίευση της παρούσας στην Εφημερίδα της Κυβερνήσεως καταργείται κάθε γενική ή ειδική
διάταξη που βρίσκεται σε αντίθεση προς τις διατάξεις
της παρούσας ή ανάγεται σε θέματα που ρυθμίζονται
από αυτήν.
2. Οι ρυθμίσεις της παρούσας απόφασης αφορούν στα
έτη 2023 και εφεξής.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 10 Απριλίου 2023
Οι Υπουργοί
Αναπληρωτής
Παιδείας
Υπουργός Οικονομικών
και Θρησκευμάτων
ΘΕΟΔΩΡΟΣ ΣΚΥΛΑΚΑΚΗΣ ΝΙΚΗ ΚΕΡΑΜΕΩΣ
Υφυπουργός Παιδείας
Υφυπουργός
και Θρησκευμάτων
Υποδομών και Μεταφορών
ΕΥΑΓΓΕΛΟΣ ΣΥΡΙΓΟΣ
ΜΙΧΑΗΛ ΠΑΠΑΔΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2487/18.04.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230202487.pdf | Tokens: 14591]